Nelson Piquet

Nelsonas Pikė (; g. 1952 m. rugpjūčio 17 d., Rio de Žaneire, Brazilijoje) – brazilų „Formulės 1“ lenktynininkas, triskart tapęs pasaulio čempionu.

Karjera 
Nelsonas Piquet gimė 1952 m. rugpjūčio 17 Rio de Žaneire. Tėvas, Estasio Souto Maior, žinomas gydytojas Brazilijoje, dešimt metų dirbo parlamente ir sveikatos apsaugos ministerijoje, turėjo savo teniso kortą ir tikėjosi jog sūnus pasirinks tenisininko karjerą.

Mokėsi Kalifornijoje. Dalyvavo Brazilijos kartingų čempionate kartu su draugu Aleks Dias Ribeira. Antrą sezoną iškovojo Brazilijos čempiono titulą 155 kubinių centimetrų klasėje.

1972 m. laimėjo Volkswagen serijos lenktynes su Kamber VW komanda. 1973 m. – seriją Sport-2000 su tuo pačiu lenktynių automobiliu. Braziliškoje Formula Super V 1974 ir 1975 metais lydėjo technikos gedimai. Tuo pačiu metu dalyvavo ir Formula Atlantic. 1976 m. iškovojęs šešias pergales, Nelsonas Piquet užsitikrino Nacionalinio čempiono titulą. Tolimesnis kelias vedė į Europą. 1977-78 metų sezonus praleido F3. 1977 m. iškovojo 3 prizinę vietą, o 1978 m. Anglijoje – tapo F3 čempionu.

Karjera Formulėje 1 
1978 m. buvo pakviestas išbandyti F1 bolidą. Po bandymų serijos jis debiutavo Vokietijos Grand Prix. Su Bernie Ecclestone pagalba buvo pakviestas atstovauti Brabham-Alfa komandai, kurioje jau važiavo Niki Lauda.

Brabham 
1979 m. Brabham komandai buvo sunkus. Dažnai gesdavo technika. Iš 15 etapų tik trijuose Nelsonui Piquet pavyko pasiekti finišą. Jis užėmė tik 15-tą vietą ir pelnė 3 taškus. Nors komanda sezonui besibaigiant ir pakeitė Alfa-Romeo variklį į Ford-Cosworth, bet pirmieji metai pilotui buvo nesėkmingi.

1980 m. Piquet buvo labai arti čempiono titulo. Sezono starte Buenos Aires jis finišavo antras su Brabham-Cosworth BT49. Brazilijos GP nebaigė, bet jau Kyalami (Pietu Afrikos Respublikos GP) iškovojo 4-ąją vietą. Dar vėliau Long Beach (JAV GP) iškovojo pirmąją pergalę ir užėmė lyderio poziciją pilotų įskaitoje. Po avarijos Belgijoje nukrito į 3-ąją vietą, vėliau pakilo viena pozicija Brands Hach (Didziosios Britanijos GP) ir vėl nukrito, jau į 4-ąją poziciją. Zandvoort (Niderlandų GP) trasoje iškovota pirmoji vieta, vėliau Monzoje (Italijos GP) pasiekta 3-ji. Watkins Glen trasoje (JAV GP), nesuvaldęs bolido – suklydo dėl naujojo čempiono Alano Jones spaudimo. Pagal čempionato rezultatus Nelsonas Piquet liko antroje vietoje.

1980 m. Piquet taip pat dalyvavo BMW organizuotoje serijoje Procar. Čia buvo lenktyniaujama vienodais automobiliais su vidutinio galingumo varikliais. Juos vairavo buvusios ir esamos Formulė 1 žvaigzdės.

Prieš 1981 metų sezoną brazilas jau buvo pretendentų gretose. Sezonas prasidėjo nevykusiai. laimėta tik 3-ji vieta Long Beach (JAV GP), vėliau technikos problemos sugadino lenktynes Brazilijoje. Trečiajame etape viskas susiklostė palankiai. Nelsonas laimėjo lenktynes Argentinoje Buenos-Airėse, vėliau Imoloje.

Lemiama sezono kova įvyko Las Vegas trasoje, kurią laimėjo Nelson Piquet ir tapo pimą kartą F1 pasaulio čempionu.

1982 metų sezonas buvo žymiai sunkesnis. Tuo metu bolidų varikliai buvo pradėti gaminti su turbinomis. Konstruktoriai kankinosi su nors ir galingu, tačiau daug kuro sunaudojančiu varikliu. Pirmasis toks variklis, kurį BMW paruošė Brabham komandai, debiutavo gegužės 9-ąją Belgijos GP. Šiam modeliui teko visa našta – reikėjo paruošti naujovišką pakabą pagal „turbo“ charakteristikas. Apie variklio patikimumą galima spręsti pagal Prancūzijos GP, kurio metu komanda pakeite net 8 variklius. Ši sezoną Nelson Piquet nepakartojo praėjusių metų rezultato. Brazilas užėmė tik 11 vietą pilotų įskaitoje.

1983 metų sezonui buvo paruoštas Brabham BT51 bolidas. Piquet laimėjo Brazilijoje, Italijoje ir Didžiojoje Britanije. Rezultatas – antrasis čempiono titulas. Alain Prost Renault atsiliko tik dviem taškais.

1984 m. buvo uždrausta kuro papildymo procedūra, todėl Brabham BT52 turėjo milžiniską degalų baką. Pirmajį laimėjimą Piquet iškovojo tik 7-me etape Kanadoje, vėliau Detroite. Atnaujinus pakabą, laimėta antroji vieta Austrijoje ir trečioji vieta Niurburgringe. pasibaigus sezonui Nelson buvo tik 5-as pilotų įskaitoje.

1985 m. Brabham BT54 turėjo daug sunkumų su Pirelli padangomis, kurios nusileido GoodYear gaminiams. Piquet laimėjo Prancūzijoje ir užėmė 2-ąją vietą Monza trasoje. Tai buvo nesėkmingi metai. Jau rugpjūtį Nelson pasirašė sutartį su Frank Williams ir Williams komanda.

Williams 
1986 m. Williams komanda pristatė Mansellui ir Piquet naujajį, šiek tiek kompaktiškesnio dizaino Williams FW11. Nelsonas laimėjo Brazilijoje. Vėliau buvo nusivylimų metas. Čempiono titulas atiteko Allain Prost. Piquet surinko 69 ir užimė 3 vietą.

1987 m. Nelson Piquet 3-jį kartą tampa F1 pasaulio čempionu. Jam pavyko laimėti tris etapus. Tapęs čempionu Piquet pareiškė, kad Formulė 1 yra visiškai korumpuotas organizmas ir, kad FIA ir kiti bosai jau išanksto yra nusprendę čempionų titulo likimą.

Karjeros pabaiga 
1988 m. ir 1989 metai praleisti Lotus komandoje Nelsonui buvo nesėkmingi. Perėjimas į Benetton komandą leido vėl pajusti laimėjimo skonį.

1991 m. Nelson Piquet baigė karjerą Formulėje 1. Jį pakeitė jaunas pilotas – vokietis Michael Schumacher, vėliau tapęs 7 kartus F1 pasaulio čempionu.

Karjera Indy 
1991 m. baigęs karjerą Formulėje 1 nusprendė pabandyti jėgas Indy serijoje. Per bandymus Indianapolyje pateko į didelę avariją, kurioje susilaužė kojas. Išsigydęs traumas Piquet nemetė autosporto, dalyvavo įvairiose lenktynėse.

1997 m. Piquet grįžo į lenktynes, į F3 seriją kaip nuosavos komandos vadovas.

Formulės 1 rezultatai

Išnašos

Nuorodos 

 Formula1.com
 F-1.LT

Piquet
Piquet